CELEX: 62017TA0344
Language: lt
Date: 2022-03-30 00:00:00
Title: Byla T-344/17: 2022 m. kovo 30 d. Bendrojo Teismo sprendimas byloje Latam Airlines Group ir Lan Cargo / Komisija (Konkurencija – Karteliai – Krovinių vežimo oro transportu rinka – Sprendimas, kuriuo konstatuojamas SESV 101 straipsnio, EEE susitarimo 53 straipsnio ir Bendrijos ir Šveicarijos Konfederacijos susitarimo dėl oro transporto 8 straipsnio pažeidimas – Krovinių vežimo oro transportu paslaugų kainos sudedamųjų dalių (papildomas kuro mokestis, papildomas saugumo mokestis ir komisinių už papildomus mokesčius mokėjimas) derinimas – Keitimasis informacija – Komisijos teritorinė kompetencija – Senatis – „Non bis in idem“ principas – Nediskriminavimo principas – Teisė į gynybą – Valstybės spaudimas – Vienas ir tęstinis pažeidimas – Baudos dydis – Pardavimų vertė – Pažeidimo sunkumas – Lengvinančios aplinkybės – Labai mažas dalyvavimo kartelyje mastas – Proporcingumas – Neribota jurisdikcija)

2022 5 23   
            
            
               LT
            
            
               Europos Sąjungos oficialusis leidinys
            
            
               C 207/32
            
         
      2022 m. kovo 30 d. Bendrojo Teismo sprendimas byloje Latam Airlines Group ir Lan Cargo / Komisija
      
      (Byla T-344/17) (1)
      
      (Konkurencija - Karteliai - Krovinių vežimo oro transportu rinka - Sprendimas, kuriuo konstatuojamas SESV 101 straipsnio, EEE susitarimo 53 straipsnio ir Bendrijos ir Šveicarijos Konfederacijos susitarimo dėl oro transporto 8 straipsnio pažeidimas - Krovinių vežimo oro transportu paslaugų kainos sudedamųjų dalių (papildomas kuro mokestis, papildomas saugumo mokestis ir komisinių už papildomus mokesčius mokėjimas) derinimas - Keitimasis informacija - Komisijos teritorinė kompetencija - Senatis - „Non bis in idem“ principas - Nediskriminavimo principas - Teisė į gynybą - Valstybės spaudimas - Vienas ir tęstinis pažeidimas - Baudos dydis - Pardavimų vertė - Pažeidimo sunkumas - Lengvinančios aplinkybės - Labai mažas dalyvavimo kartelyje mastas - Proporcingumas - Neribota jurisdikcija)
      (2022/C 207/41)
      Proceso kalba: anglų
      
         Šalys
      
      
         Ieškovės: Latam Airlines Group SA (Santjagas, Čilė), Lan Cargo SA (Santjagas), atstovaujamos baristerio B. Hartnett, advokatų O. Geiss ir W. Sparks
      
         Atsakovė: Europos Komisija, atstovaujama A. Dawes, H. Leupold ir G. Koleva, padedamų QC G. Peretz
      
         Dalykas
      
      SESV 263 straipsniu grindžiamas prašymas panaikinti 2017 m. kovo 17 d. Komisijos sprendimą C(2017) 1742 final dėl bylos nagrinėjimo pagal SESV 101 straipsnį ir EEE susitarimo 53 straipsnį bei Europos Bendrijos ir Šveicarijos Konfederacijos susitarimo dėl oro transporto 8 straipsnį (AT.39258 – Krovinių vežimas oro transportu), kiek jis susijęs su ieškovėmis, ir, subsidiariai, sumažinti joms skirtą baudą.
      
         Rezoliucinė dalis
      
      
                  1.
               
               
                  Panaikinti 2017 m. kovo 17 d. Komisijos sprendimo C(2017) 1742 final dėl bylos nagrinėjimo pagal SESV 101 straipsnį ir EEE susitarimo 53 straipsnį bei Europos Bendrijos ir Šveicarijos Konfederacijos susitarimo dėl oro transporto 8 straipsnį (AT.39258 – Krovinių vežimas oro transportu) 1 straipsnio 1 dalies i ir j punktus, 3 dalies i ir j punktus ir 4 dalies i ir j punktus.
               
            
                  2.
               
               
                  Panaikinti šio sprendimo 1 straipsnio 2 dalies i ir j punktus, kiek juose konstatuota, kad Latam Airlines Group SA ir Lan Cargo SA iki 2005 m. liepos 22 d. dalyvavo, pirma, vieno ir tęstinio pažeidimo dalyse, susijusiose su papildomu saugumo mokesčiu ir atsisakymu mokėti komisinius, ir, antra, vieno ir tęstinio pažeidimo dalyje, susijusioje su papildomu kuro mokesčiu.
               
            
                  3.
               
               
                  Panaikinti šio sprendimo 3 straipsnio i punktą.
               
            
                  4.
               
               
                  Nustatyti, kad Latam Airlines Group ir Lan Cargo solidariai skirtos baudos dydis turi būti 2 244 000 EUR.
               
            
                  5.
               
               
                  Atmesti likusią ieškinio dalį.
               
            
                  6.
               
               
                  Priteisti iš Europos Komisijos bylinėjimosi išlaidas.
               
            
         (1)  OL C 239, 2017 7 24.